Husiar na u Coronavirus ka jingshem kaba ar kaba pawshai ha India
Husiar na u Coronavirus: ka jingshem kaba ar kaba pawshai ha India, ki nongpang kila ioh ïa ka jingsumar
Ka jing husiar na u coronavirus: ka long ka jingshem kaba ar kaba paw shai ha india. Ki nongpang kila ioh ïa ka jingsumar
Sait khuid ïa ki kti shwa ban bam jingbam. Ka pisa ka la long ruh kum kawei na ki nongrah ïa ki khñiang jingpang. Sait khuid ia ka kti ba bat pisa.
Kiba donkam ban leh: Sait khuid ia ki kti shwa ban bam jingbam.
Ka pisa ruh kala long ka wei na ki nong rah ïa ki khñiang jingpang, sait khuid ïa ka kti ba bat pisa
Ialeh ban kiar na ka bam doh
Kala long ka jingshem kaba ar ka ba pawshai mynta ha india ïa ka jingpang Novel Coronavirus. U briew uba leit kai sha ri China la shem ba ula ïoh ïa kane ka jingpang bad udon ha Kerela mynta, la pyntikna da ka Health ministry. “U nongpang ula ïoh ia kane ka jingpang bad la buh kyrpang ha ka jaka ba marwei ha Hospital ,“ ong kiba dei khmih
U nongpang u don hapdeng ka jing sumar, ong shuh shuh kiba dei khmih. Hashwa , ki khynnah pule na India ba pule ha Wuhan University ha China la shem ba ki la ïoh ïa kane ka jingpang ha Kerela kaba long kaba nyngkong ban shem ha India ïa u Coronavirus.
Ka Wuhan ka nongbah jong ka Hubei province ha Central china, ka long ka jaka kaba sdang ïa kane ka jingpang. Ha kylleng ka pyrthei kila don Kumba 24 tylli ki ri kynthup ia ka ri India kiba ïoh ïa une u khniang jingpang. Ka jingkiew ka jingïap na u Coronavirus ha China kala poi sha ka 304 ngut ha kaba kut jong kane ka sngi saitjain. Ha kylleng ka ri China,shen la don sa kumba 2,590 kiba la ïoh ïa kane ka jingpang ha ka sngi saitjain, kaba wanlam sha ka jingkhein kumba 14,380 ngut ki nongpang haba kheiñ lang baroh.
Ha kane ka taiew, ka World Health Organization kala pynbna ba une u khiñang jingpang Coronavirus u la saphriang ha kylleng ki ri ka pyrthei. Ka WHO ka la kyrpad ïa ki ri ha kylleng ka pyrthei ban pynkhreh ia ka “jing saphriang kylleng “ lada kane ka jingpang ka saphriang ha ki ri. Ia mynta ladon kumba 124 kiba ïoh ïa kane ka jingpang ha kiwei ki ri kynthup ar ngut ha India.
Hapdeng ka jing saphriang ka jingpang , ka ka sorkarpdeng kala kyrpad ïa ki Hospital ha kylleng sawdong ka pyrthei ban pynkhreh ïa ki karma ba kyrpang.ki tnat ka koit ka khiah ruh ki dang ïai bteng ban wad ïa ki briew ba ïoh ïa kane ka jingpang kiba wan na China bad Hong kong ha 21 tylli ki Airport ki nongtrei baroh ha airport ki long kiba la pynkhreh bad ki kali Ambulances ki long kiba la khreh.
“Ki ri baroh kidei ban long kiba la khreh ban ithuh kham kloi ïa kiba la ïoh ïa kane ka jingpang bad ban long kiba lakhreh lada kane ka jingpang ka saphriang ha kylleng saw dong”
Ka sorkar pdeng kala pynkynriah noh ia palat 500 ngut ki nong India na China ha kane ka taiew na ka daw jong ka jing iap briew ba shyrkhei na u Caronavirus kaba la poi sha ka 304 ngut ha katei ka Ri. Ka kynhun shipai ha India ka la pynkhreh ia ka jaka ban iada na ka jing phriang ka jingpang ha Manesar hajan Delhiban buh ia kito kiba pynkynriah na China Hubei province. Ka tnat ba dei khmih kala ong ba kan sa khmih bniah ia ki dak ki shin jng kane ka jingpang na ka bynta ar taiew da ki Doctor bad ki nongtrei kiba la tbit
“ngi khmih lynti ban iakhun biang ban ioh pynkynriah ia baroh ki nong India ki ba dang sah, kiba la don jingthmu ban mih na Hubei province ia mynta” Ka Indian Embassy ka la thoh ha social media haka sngi saitjaiñ
Tags: Husiar na u Coronavirus: ka jingshem kaba ar kaba pawshai ha India